CELEX: 62020CN0581
Language: sl
Date: 2020-11-05 00:00:00
Title: Věc C-581/20: Predlog za sprejetje predhodne odločbe, ki ga je vložilo Varhoven kasatsionen sad (Bolgarija) 5. novembra 2020 – Skarb Państwa Rzeczypospolitej Polskiej reprezentowany przez Generalnego Dyrektora Dróg Krajowych i Autostrad/TOTO S.p.A – Costruzioni Generali in Vianini Lavori S.p.A

25.1.2021   
            
            
               SL
            
            
               Uradni list Evropske unije
            
            
               C 28/27
            
         
      Predlog za sprejetje predhodne odločbe, ki ga je vložilo Varhoven kasatsionen sad (Bolgarija) 5. novembra 2020 – Skarb Państwa Rzeczypospolitej Polskiej reprezentowany przez Generalnego Dyrektora Dróg Krajowych i Autostrad/TOTO S.p.A – Costruzioni Generali in Vianini Lavori S.p.A
      (Věc C-581/20)
      (2021/C 28/43)
      Jednací jazyk: bulharština
      
         Predložitveno sodišče
      
      Varhoven kasatsionen sad (Bolgarija)
      
         Stranke v postopku v glavni stvari
      
      
         Vlagateljica kasacijske pritožbe v zvezi s postopkom za izdajo začasne odredbe: Skarb Państwa Rzeczypospolitej Polskiej reprezentowany przez Generalnego Dyrektora Dróg Krajowych i Autostrad
      
         Nasprotni stranki v postopku s kasacijsko pritožbo v zvezi s postopkom za izdajo začasne odredbe: TOTO S.p.A – Costruzioni Generali in Vianini Lavori S.p.A
      
         Vprašanja za predhodno odločanje
      
      
                  1.
               
               
                  Ali je treba člen 1 Uredbe (EU) št. 1215/12 Evropskega parlamenta in Sveta (1) razlagati tako, da se postopek, kakršen je ta, opisan v obravnavanem predložitvenem sklepu, v celoti ali deloma šteje za civilno ali gospodarsko zadevo v smislu člena 1(1) te uredbe?
               
            
                  2.
               
               
                  Ali se po izvajanju pravice vložiti zahtevo za odredbo začasnih ukrepov/ukrepov zavarovanja, o kateri je sodišče, ki je pristojno za odločanje o glavni stvari, že odločilo, sodišče, ki je začelo postopek z zahtevo za izdajo začasne odredbe na isti pravni podlagi in v skladu s členom 35 Uredbe (EU) št. 1215/12 Evropskega parlamenta in Sveta, šteje za nepristojno od trenutka, ko so predloženi dokazi, da je sodišče, ki je pristojno za odločanje o glavni stvari, glede tega izdalo odločbo?
               
            
                  3.
               
               
                  Če bi iz odgovorov na prvi vprašanji za predhodno odločanje sledilo, da je sodišče, ki je začelo postopek z zahtevo v skladu s členom 35 Uredbe (EU) št. 1215/12 Evropskega parlamenta in Sveta, pristojno, ali je treba pogoje za odredbo ukrepov zavarovanja na podlagi člena 35 Uredbe (EU) št. 1215/12 Evropskega parlamenta in Sveta razlagati samostojno? Ali se ne sme uporabiti določbe, ki v primeru, kakršen je obravnavani, ne dopušča odredbe ukrepa zavarovanja proti subjektu javnega sektorja?
               
            
         (1)  Uredba (EU) št. 1215/2012 Evropskega parlamenta in Sveta z dne 12. decembra 2012 o pristojnosti in priznavanju ter izvrševanju sodnih odločb v civilnih in gospodarskih zadevah (UL L 351, 20.12.2012, str. 1).